### Beslutningstema

Det skal i denne sag besluttes at give anlægsbevilling og frigive midler til at etablere friluftsfaciliteter i naturen.

### Sagsfremstilling

Der etableres tre shelterpladser og opsættes flere bordebænkesæt i naturen omkring de tre store åsystemer Brøns Å, [adresse] og Vidå. Faciliteterne etableres i samarbejde med lokale borgere og foreninger, som efterfølgende drifter og vedligeholder faciliteterne. Projektet understøtter Visions- og Strategiplanens fokuspunkt vedr. den aktive borger samt FNs Verdensmål nr. 3 (sundhed og trivsel).

### Økonomi

Der er i budgettet afsat 1,593 mio kr i puljen Miljø og Natur (728), hvoraf midlerne til projektet skal finansieres. Der budgetteres med en udgift på 493.000 kr.

### Direktøren for Teknik/Miljø, Service og Beskæftigelse indstiller,

at der gives en anlægsbevilling til etablering af friluftsfaciliteter på 493.000 kr.,

at anlægsbevillingen finansieres via puljen Miljø og Natur (728) med 493.000 kr. og frigives, og

at indstillingen videresendes til Økonomiudvalget og Kommunalbestyrelsen.

Beslutning fra Teknik- og Miljøudvalget, 13. juni 2023, pkt. 12:

Indstillingen anbefales.

Beslutning fra Økonomiudvalget, 22. juni 2023, pkt. 16:

Indstillingen anbefales.

Oskar Skov og Zacharias Lund deltog ikke i mødet.

### Beslutning

Indstillingen godkendt.